Diari Oficial de la Generalitat Valenciana


Sumari del DOGV 4528, del 23-06-2003 (2003/7431)

ACORD de 3 d'abril de 2003, del Consell de la Sindicatura de Comptes de la Comunitat Valenciana, per mitjà del qual es convoca un procediment selectiu abreujat per a accedir, amb caràcter interí, a un lloc de treball d'auxiliar de gestió informàtica, vacant en aquesta institució.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7431


Data del document
:   03-04-2003

Organisme emissor
:   Sindicatura de Comptes

Tipus de document
:   Acord

Descriptors 

:   * administració regional
    * professió de la informàtica
    * concurs administratiu

ACORD de 3 d'abril de 2003, del Consell de la Sindicatura de Comptes de la Comunitat Valenciana, per mitjà del qual es convoca un procediment selectiu abreujat per a accedir, amb caràcter interí, a un lloc de treball d'auxiliar de gestió informàtica, vacant en aquesta institució. [2003/X7431]
  
En la relació de llocs de treball de la Sindicatura de Comptes de la Comunitat Valenciana, figura un lloc vacant d'auxiliar de gestió informàtica, grup C, que cal cobrir necessàriament amb caràcter interí per a poder exercir normalment les funcions de la institució.
  
És per això que, en l'exercici de la competència atribuïda per l'article 17.c) de la llei de la Generalitat Valenciana 6/1985, d'11 de maig, de Sindicatura de Comptes, i per l'article 12.c) del Reglament de Règim Interior de la Sindicatura de Comptes, el Consell de la institució acorda realitzar el present procés selectiu, que es regirà per les bases següents:
  
Primera. Normes generals
  
U. És objecte del present acord la selecció d'aspirants per a cobrir, amb la condició de personal interí, un lloc de treball vacant, amb la denominació d'auxiliar de gestió informàtica, pertanyent al grup C del sector d'Administració General, classificat amb el nivell 16 de complement de destinació, i que té les altres condicions que s'especifiquen en l'annex I i en la relació de llocs de treball de la Sindicatura de Comptes.
  
Dos. El procés es regirà pel que es disposa en les presents bases, i en allò que no s'hi preveu serà d'aplicació la normativa considerada en la disposició addicional de la Llei de Sindicatura de Comptes.
  
Tres. La persona seleccionada serà destinada amb caràcter interí a les vacants objecte d'aquesta convocatòria, de manera que el nomenament no li atorgarà cap dret per a ingressar de forma definitiva en l'administració pública i cessarà quan desapareguen les circumstàncies que donen lloc al nomenament, quan el lloc de treball siga proveït per algun funcionari de carrera, mitjançant qualsevol dels procediments establits en els articles 20 i 21 de la Llei de la Funció Pública Valenciana, o quan s'amortitze el lloc.
  
Quatre. Qui obtinga el lloc no podrà compatibilitzar-lo amb l'exercici d'un segon lloc de treball, càrrec o activitat en el sector públic, ni tampoc amb activitats de caràcter privat; llevat dels supòsits d'excepció que s'estableixen en les disposicions vigents en matèria d'incompatibilitats.
  
Segona. Requisits dels candidats
  
Per a ser admés al procediment selectiu, serà necessari reunir els requisits següents:
  
a) Tenir la nacionalitat espanyola.
  
b) Haver complit 18 anys.
  
c) Estar en possessió del títol de batxiller, de formació professional de segon grau o equivalent.
  
d) No trobar-se inhabilitat per a l'exercici de la funció pública per sentència ferma.
  
e) No haver sigut separat del servei públic mitjançant expedient disciplinari.
  
f) No patir malaltia o defecte físic que impedisca exercir les funcions corresponents.
  
Els candidats hauran de reunir aquests requisits en la data que acabe el termini de presentació de sol·licituds i mantenir-los fins al moment en què finalitze el procés selectiu.
  
Tercera. Procediment de selecció
  
U. El procediment constarà de dues fases.
  
Dos. La primera fase consistirà en la qualificació dels mèrits dels aspirants. Els dits mèrits s'avaluaran sobre la base de la documentació degudament acreditada pels interessats, la qual es presentarà juntament amb la sol·licitud per a participar en aquest procediment; s'hi aplicarà el barem següent:
  
1. Experiència professional
  
1.1. En l'administració pública:
  
Es valorarà fins a un màxim de 0'5 punts cada any complet de serveis en actiu prestats en les distintes administracions públiques ocupant llocs de treball directament relacionats amb les funcions que ha de realitzar l'auxiliar de gestió informàtica. La puntuació que s'adjudicarà per aquest concepte no sobrepassarà els 4 punts.
  
1.2. En el sector privat:
  
Es valorarà fins a un màxim de 0'5 punts cada any complet d'experiència en el sector privat ?degudament acreditada, a judici del tribunal?, en llocs de treball directament relacionats amb les funcions que ha de realitzar l'auxiliar de gestió informàtica, fins a un màxim de 4 punts.
  
1.3. D'altres serveis prestats en les administracions públiques:
  
Es valorarà amb 0'20 punts cada any complet de serveis en actiu prestats en les distintes administracions públiques, fins a un màxim de 2 punts; sempre que aquests serveis no hagen sigut computats en el punt 1.1.
  
2. Formació personal:
  
Es valorarà amb 2 punts l'acreditació de comptar amb una titulació acadèmica superior a l'exigida. Quan aquesta titulació estiga directament vinculada amb el lloc convocat, s'hi adjudicaran uns altres 2 punts addicionals.
  
3. Coneixements de valencià:
  
Es valoraran fins a un màxim de 2 punts, sempre que s'acredite estar en possessió del pertinent certificat expedit per la Junta Qualificadora de Coneixements de Valencià, conformement a la següent escala: a) coneixement oral, 0'5 punts; b) coneixement de grau elemental, 1 punt; c) coneixement de grau mitjà, 1'5 punts; d) coneixement de grau superior, 2 punts.
  
Tres. La qualificació total de la primera fase es determinarà per la suma aritmètica de les puntuacions corresponents als tres conceptes del barem, que s'hi aplicarà sempre que es supere la segona fase.
  
Quatre. La segona fase del procediment selectiu constarà de dos exercicis, un de teòric i un altre de pràctic, que es realitzaran consecutivament en la mateixa data; aquesta data es comunicarà en el mateix anunci en què es publique la llista d'aspirants, el qual serà exposat en el tauler d'anuncis de la Sindicatura una vegada hagen transcorregut deu dies hàbils, comptats a partir del dia següent en què finalitze el termini de presentació de sol·licituds.
  
Primer exercici:
  
Serà de caràcter teòric i consistirà a contestar vint-i-cinc preguntes amb respostes alternatives, de les quals només una serà la correcta, i es penalitzaran les contestacions errònies amb la deducció de la meitat de la puntuació corresponent a una contestació vàlida. Les preguntes versaran sobre qüestions bàsiques en matèria de seguretat informàtica, Windows NT i 2000 Server, comunicacions, instal·lació i configuració, targetes de xarxa, «routers», «swichers» i sistemes RAID, ofimàtica (Word, Excel) i bases de dades (Acces). Aquest exercici tindrà una duració màxima de trenta minuts. La puntuació màxima que s'hi pot obtenir serà de 25 punts, i almenys en seran necessaris 13 per a aprovar.
  
Segon exercici:
  
Serà de caràcter pràctic i consistirà a muntar, posar en marxa i configurar elements, tant interns com externs. Aquest exercici tindrà un temps màxim de realització de dues hores i podrà ser qualificat fins amb 25 punts, i almenys en seran necessaris 13 per a aprovar.
  
Cinc. La qualificació total dels aspirants que hagen superat els dos exercicis, vindrà determinada per la suma aritmètica de les puntuacions dels dos.
  
Sis. La qualificació total del procediment selectiu es determinarà per la suma aritmètica de les puntuacions atorgades en les dues fases de què consta.
  
Quarta. Sol·licituds
  
U. Qui desitge participar en la selecció, haurà de presentar una sol·licitud ajustada al model que figura com a annex II, dirigida a l'Excel·lentíssim Senyor Síndic Major de la Sindicatura de Comptes, en el registre de la institució, al carrer de sant Vicent, número 4, de València; o en la forma establida en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de quinze dies hàbils comptats a partir del següent a l'última publicació d'aquesta convocatòria, que apareixerà en el Butlletí Oficial de les Corts Valencianes i en el Diari Oficial de la Generalitat Valenciana.
  
Dos. La sol·licitud anirà acompanyada d'una còpia del document nacional d'identitat, així com d'una còpia autèntica de la documentació acreditativa dels mèrits a què es refereix l'apartat dos de la base tercera.
  
Tres. La presentació al procés implica l'acceptació de les presents bases.
  
Cinquena. Tribunal
  
U. El tribunal estarà format pels següents membres:
  
President:
  
- Rafael Vicente Queralt, síndic de la Sindicatura de Comptes.
  
Vocals:
  
- Ricardo March García, analista-programador de la Sindicatura de Comptes.
  
- Javier Cárcel Hernáiz, informàtic en el Registre de Contractació de la Conselleria d'Economia i Hisenda.
  
- Isabel Sáiz Aguelo, en representació del Consell de Personal de la Sindicatura de Comptes, que actuarà amb veu però sense vot.
  
Secretari:
  
Actuarà com a tal el vocal citat en primer lloc.
  
Al seu torn, cada un dels membres del tribunal tindrà el suplent corresponent, amb idèntiques funcions i atribucions; seran els següents:
  
President:
  
- Manuel Girona Rubio, síndic de la Sindicatura de Comptes.
  
Vocals:
  
- Enric Bonet Seguí, del Servei d'Informàtica de la Conselleria d'Economia i Hisenda.
  
- Julia Jiménez Albert, del Servei d'Aplicacions Financeres de la Conselleria d'Economia i Hisenda.
  
- Joan B. Benlloch Gómez, en representació del Consell de Personal de la Sindicatura de Comptes, que actuarà amb veu però sense vot.
  
Secretari:
  
Actuarà com a tal el vocal citat en primer lloc.
  
Dos. El tribunal estarà vàlidament constituït quan assistisquen tres dels seus membres, ja siguen els titulars o els suplents, i hauran de ser presents en tot cas el president i el secretari, o els suplents corresponents. El president disposarà de vot de qualitat en el cas d'empat; per a la resta de qüestions el tribunal i els seus membres ajustaran les seues actuacions a les previsions del capítol II del títol II de la Llei de Règim Jurídic de les Administracions Públiques i del Procediment Administratiu Comú.
  
Tres. Correspon al tribunal determinar la qualificació dels aspirants en els dos exercicis del procediment selectiu. Podrà adoptar totes les mesures que siguen necessàries per al correcte desenvolupament del procés i disposarà de la facultat d'interpretar les presents bases.
  
Quatre. Els membres del tribunal hauran d'abstenir-se d'intervenir i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Cinc. A l'efecte de comunicacions i d'altres incidències, el tribunal tindrà la seu en la Sindicatura de Comptes, al carrer de sant Vicent, número 4, de València (46674).
  
Sisena. Comprovació i publicació de resultats
  
U. Una vegada conegut el candidat millor qualificat, el tribunal efectuarà la designació de l'adjudicatari provisional, amb la puntuació obtinguda.
  
Sense perjudici de la publicació dels resultats dels dos exercicis de la segona fase, que s'efectuarà al tauler d'anuncis de la Sindicatura de Comptes, el tribunal s'abstindrà de designar un nombre major de seleccionats que el de vacants convocades. Els empats en la puntuació total es resoldran a favor de l'aspirant amb millor qualificació en la prova pràctica.
  
Dos. La designació de l'adjudicatari provisional es publicarà en el tauler d'anuncis de la seu de la Sindicatura de Comptes, al carrer de sant Vicent, número 4, de València. A l'efecte del que es disposa en l'article 59.5.b) de la Llei de Règim Jurídic de les Administracions Públiques i del Procediment Administratiu Comú, amb aquesta publicació es considerarà efectuada l'oportuna notificació als interessats.
  
Tres. Aquells aspirants que ho estimen pertinent, disposaran d'un termini de deu dies hàbils, comptats a partir del dia següent al de la publicació de la designació provisional, per a al·legar el que consideren oportú.
  
Quatre. Finalitzat el termini expressat i vistes les possibles al·legacions, el tribunal efectuarà en el termini màxim de deu dies la designació definitiva del seleccionat, que elevarà al Consell de la Sindicatura de Comptes amb la corresponent proposta de nomenament. Aquesta serà notificada personalment a l'aspirant proposat i publicada en el tauler d'anuncis de la seu de la Sindicatura de Comptes; amb això es considerarà efectuada la notificació a la resta d'interessats, d'acord amb el que es preveu en l'article 59.5.b) de la Llei de Règim Jurídic de les Administracions Públiques i del Procediment Administratiu Comú.
  
Setena. Presentació de documents
  
U. L'aspirant proposat pel tribunal haurà de presentar en la Secretaria General de la Sindicatura de Comptes, dins del termini de cinc dies hàbils a partir del dia en què reba la notificació de la proposta, els següents documents:
  
a) Original del document nacional d'identitat i còpia per a la compulsa.
  
b) Certificat mèdic acreditatiu de no patir malaltia o defecte físic que impedisca el normal exercici de les funcions, expedit per algun facultatiu competent.
  
c) Document original del corresponent títol o diploma, o resguard de la seua sol·licitud, que acrediten estar en possessió de la titulació exigida, així com una fotocòpia per a la compulsa.
  
d) Declaració de no haver sigut separat del servei en cap Administració pública mitjançant expedient disciplinari, ni trobar-se inhabilitat per a l'exercici de la funció pública; així com de no realitzar activitats incompatibles.
  
Dos. Si dins del termini fixat ?i llevat de casos de força major- la persona proposada no presenta la documentació, o si després d'examinar la dita documentació es dedueix que no compleix algun dels requisits exigits en la convocatòria, no podrà ser nomenada i quedaran anul·lades totes les seues actuacions; sense perjudici de la responsabilitat en què pogués haver incorregut per falsedat en la instància.
  
En tal cas, el Consell de la Sindicatura podrà requerir el tribunal perquè eleve una proposta complementària, a l'efecte d'incloure en comptes del primer seleccionat l'aspirant a qui correspondria el següent lloc com a conseqüència de les qualificacions obtingudes. En relació a la persona que figurés inclosa en aquesta proposta complementària, s'observaran els tràmits considerats en les presents bases, a partir del que es preveu en l'apartat quatre de la base sisena, inclusivament.
  
Vuitena. Nomenament i presa de possessió
  
Després d'haver comprovat la conformitat de la documentació aportada, el Consell de la Sindicatura de Comptes efectuarà el corresponent nomenament com a funcionari interí, que serà notificat a la persona interessada. Aquesta haurà d'incorporar-se a la Sindicatura de Comptes en el termini de tres dies hàbils, comptats a partir del següent a la notificació, i quedarà subjecta en qualsevol supòsit a les condicions previstes en l'apartat tres de la base primera.
  
Novena. Llista suplementària d'aspirants
  
El Consell de la Sindicatura de Comptes podrà aprovar la constitució d'una llista suplementària d'aprovats, col·locats per l'ordre de puntuació obtinguda en el procediment selectiu, que en un futur podran ser cridats a ocupar ?pel mateix ordre- les vacants d'auxiliar de gestió informàtica que es produïsquen en la institució.
  
Deu. Recursos
  
U. Contra les actuacions del tribunal es podrà interposar recurs d'alçada, davant el Consell de la Sindicatura de Comptes, en el termini d'un mes a partir del dia següent a la seua notificació o publicació, d'acord amb el que s'estableix en l'article 114.1 de la Llei de Règim Jurídic de les Administracions Públiques i del Procediment Administratiu Comú.
  
Dos. Els actes del Consell de la Sindicatura, comprés el present acord, posen fi a la via administrativa i poden ser impugnats pels interessats interposant un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la seua notificació o publicació; es podrà presentar qualsevol altra reclamació o recurs que s'estime procedent, així com el recurs potestatiu de reposició, que s'haurà de presentar davant el mateix Consell en el termini d'un mes, d'acord amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú.
  
València, 3 d'abril de 2003.- El síndic major: José Antonio Noguera de Roig.
  
ANNEX I
  
Lloc: auxiliar de gestió informàtica.
  
Naturalesa: funcionarial.
  
Número de lloc: 81.
  
Grup: C.
  
Complement de destinació: 16.
  
Complement específic: 756,82 euros/mes.
  
Funcions:
  
1ª) Administració, manteniment i seguretat de la xarxa informàtica.
  
2ª) Assistència als usuaris de la xarxa informàtica.
  
3ª) Auxiliar l'analista-programador en totes les seues funcions.
  
4ª) Treballs d'arxiu i tramitació d'expedients propis de les seues funcions, correspondència i registre de material informàtic.
  
ANNEX II
  
Model de sol·licitud
  
Nom i cognoms: DNI:
  
Domicili: Telèfon:
  
Vist l'acord de 3 d'abril de 2003 del Consell de la Sindicatura de Comptes de la Generalitat Valenciana, per mitjà del qual es convoca un procediment selectiu per a accedir, amb caràcter interí, a un lloc de treball d'auxiliar de gestió informàtica vacant en la dita institució, les bases del qual accepte en la seua integritat, alhora que declare reunir els requisits establits en la base segona,
  
SOL·LICITE
  
Que em considereu presentat/da en l'esmentada convocatòria i ser cridat/da per a realitzar els exercicis corresponents.
  
Documents que presente:
  
1. Fotocòpia del DNI.
  
2. Memòria justificativa dels mèrits al·legats i la seua qualificació, d'acord amb l'apartat dos de la base tercera de la convocatòria.
  
3. Certificats corresponents a (detalleu-ne cada un dels que aporteu):
  
3.1 Experiència professional.
  
3.2 Formació personal.
  
3.3 Coneixements de valencià.
  
Autoavaluació dels mèrits d'acord amb l'apartat dos de la base tercera de la convocatòria:
  
1. Experiència professional: punts
  
2. Formació personal: punts
  
3. Coneixements de valencià: punts
  
4. Qualificació total dels mèrits (suma): punts
  
València, d de 2003
  
Signat: